**РАЙОННА ИЗБИРАТЕЛНА КОМИСИЯ**

**ИЗБИРАТЕЛЕН РАЙОН 02 – БУРГАС**

**НАРОДНО СЪБРАНИЕ 2017**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРОТОКОЛ № 9**

Днес, 27.02.2017 год. от 18,00 часа се проведе заседание на Районна избирателна комисия - Бургас назначена с Решения № 4198- НС от 02.02.2017 год. и № 4333-НС от 20.02.2017 год. на Централна избирателна комисия.

В заседанието участваха:

Председател - Елка Тодорова Стоянова

зам.председател - Георги Кънчев Михов

зам.председател - Антон Жеков Стоянов

секретар - Севим Неджатиева Ахмедова

и членове:

Наталия Здравкова Минкова

Камелия Димитрова Димитрова

Силвия Стоянова Желева

Пламена Танева Апостолова

Таня Иванова Стоянова - Рангелова

Божан Желязков Божанов

Иванка Маринова Кирязова

Момчил Николов Момчилов

Магдалена Лазарова Атанасова - Чакърова

Зоя Йорданова Пенева

Кремена Недкова Табакова.

Присъстват 15 члена на комисията, отсъстват 2 – Тинка Асенова Желязкова и Росица Вълчева Димова.

Налице е необходимият кворум и заседанието се проведе под председателството на Елка Стоянова по предварително обявения

**Д Н Е В Е Н Р Е Д:**

1.Назначаване на секционни избирателни комисии в община Руен за произвеждане на изборите за народни представители на 26 март 2017 г. в избирателен район 02– Бургас

2.Предложение от Коалиция „БСП лява България“, за извършване на промени в състави на секционни избирателни комисии на територията на община Бургас

3.Други

По т.3 от дневния ред

Е. Стоянова запозна комисията с постъпилата входяща кореспонденция:

- писмо от ЦИК с указания за действията на РИК в случаите, при които се заличава кандидат от листите на партиите или коалициите по молба на кандидата;

-писмо от областна администрация Бургас с искане за одобряване на вариант за бланка-чернова за отчитане на преференции:

Предложени са два варианта с различен начин на разположение на полетата – един вариант, при който на бланката –чернова се изписва една партия на един лист и втори вариант, при който на бланката –чернова партиите се изписват една след друга.

След направено обсъждане, комисията взе следното **протоколно РЕШЕНИЕ**:

Приема варианта за бланка - чернова за отчитане на преференции, при който за всяка партия се отпечатва отделен лист.

Гласували 15, „за“ – 15

Решението е прието с пълно мнозинство.

Коментирани бяха и методическите указания на ЦИК по прилагане на Изборния кодекс за секционните избирателни комисии. Елка Стоянова предложи с оглед засилено насочване вниманието на членовете на СИК към действията, които трябва да извършват в деня преди изборите и в деня на изборите при възлагане отпечатването на методическите указания да се направи следното:

1.“Списък на действията на СИК в деня преди изборите“ да се отпечатат отделно и се раздадат на СИК при провеждане на обученията.

2.“Действията на СИК в изборния ден,откриване на изборния ден“, „Действията на СИК по допускане до гласуване на избирателите“, „Какво да се направи, когато:“ да се изнесат в началото като първи страници от указанията .

Предложението се възприе от присъстващите членове и се гласува следното **протоколно** **РЕШЕНИЕ:**

Да се информира областна администрация при възлагане отпечатването на методическите указания да се извърши следното:

От методическите указания страниците със “Списък на действията на СИК в деня преди изборите“ да се отпечатат отделно с оглед възможността за раздаването им на СИК в деня на обученията.

“Действията на СИК в изборния ден,откриване на изборния ден“, „Действията на СИК по допускане до гласуване на избирателите“, „Какво да се направи, когато:“ да се отпечатат в началото като първи страници от указанията .

Гласували 15, „за“ – 15

Решението е прието с пълно мнозинство

Предвид почивните дни във връзка с националния празник 3-ти март (3,4 и 5 март) Е.Стоянова предложи да се обсъди вариант за осигуряване при необходимост връзка с РИК и възможност за кворум с оглед належащо вземане на решения.

След направено обсъждане РИК прие следното **протоколно** **РЕШЕНИЕ:**

За връзка с РИК да се публикуват в интернет страницата телефоните на ръководството (председател, зам. председатели и секретар), а при необходимост от провеждане на заседание с оглед осигуряване на необходимия кворум на разположение да бъдат: Елка Стоянова, Георги Михов, Антон Стоянов, Севим Неджатиева, Можан Божанов, Наталия Минкова, Пламена Апостолова, Камелия Димитрова, Момчил Момчилов, Зоя Пенева. Техническо лице – Николина Кирова.

Гласували 15, „за“ – 15

Решението е прието с пълно мнозинство

Членовете на РИК са се запознали предварително с проектите за решения по т.1 и т.2. Елка Стоянова ги изчете, коментари не бяха направени е се пристъпи към гласуване на решенията.

По т.1 от дневния ред

**РЕШЕНИЕ**

**№ 062 – НС**

ОТНОСНО: Назначаване на секционни избирателни комисии в община Руен за произвеждане на изборите за народни представители на 26 март 2017 г. в избирателен район 02– Бургас.

В законно установения срок по чл. 91, ал. 9 от ИК, с вх.№76/23.02.2017г. в РИК-Бургас е постъпило предложение от Кмета на община Руен за назначаване на секционни избирателни комисии на територията на общината и утвърждаване на списъците на резервните членове. Предложението не съдържа пълен поименен състав за всяка едно от секциите на територията на общината, като в самото предложение е описано, че това се дължи на изразеното от представителите на КП“Реформаторски блок“ несъгласие с допълнителното преразпределение на свободните места в СИК, за които не са направени предложения от политически партии и коалиции.

След извършена проверка на представените с предложението документи, РИК-Бургас констатира следното:

 Протоколът от проведените на 15.02.2017г. консултации с представителите на политическите сили в община Руен не е подписан от представител на КП“РЕФОРМАТОРСКИ БЛОК“. На преговорите, като представители на посочената политическа сила са се заявили лицата Юмет Зиядил Юмер, с приложено пълномощно и Неджиб Мехмед Акиф, с нередовно от външна страна пълномощно. Двете лица, представили се като пълномощници на КП „РЕФОРМАТОРСКИ БЛОК“, са били допуснати до преговорите.

Протоколът от извършените консултации е подписан от всички представители на политическите партии, с изключение на двете лица, претендиращи представителство на КП“РЕФОРМАТОРСКИ БЛОК“. Същите са отразили върху протокола възражения относно разпределението на останалите незаети в резултат на неявила се политическа сила места в СИК.

Рик-Бургас счита, че към момента на консултациите кметът на общината е следвало да обсъди редовността на представените пълномощни. Видно от приложеното към преписката представено пълномощно от Неджиб Мехмед Акиф, същото не отговаря на изискванията за валидно упълномощаване от външна страна, поради което за това лице липсва представителна власт, а на консултациите е следвало за представител и участващ в консултациите да бъде допуснат само Юмет Зиядил Юмер.

Освен горното, предвид неявяването на ПП ББЦ на консултации, както и обстоятелството, че съгласно представените в преписката предложения някои от политическите субекти, участвали на консултации, са представили предложения с поименен състав в по-малък брой от полагащият им се след прилагане на методиката за квотите.

 Въпреки това, присъствалите валидно упълномощени представители на политически субекти са постигнали предварително съгласие, макар и това да не е валидирано с протокола от консултациите.

Районна избирателна комисия съобрази, че освен липсата на постигнато съгласие между представителите на политическите сили при консултациите на кмета на община Руен, предложението по реда на чл.91, ал.8 от ИК на кмета на общината не съдържа поименно предложение за цялостно попълване на състава на СИК, както и съдържа в няколко секции дублиране на членския състав поради посочване на едно и също лице два пъти за член, от различни квоти. Това мотивира прилагането на чл. 91 ал.5 от ИК, като останалите незапълнени членски места РИК попълни от списък ан арезевните членове, представен на консултациите.

Ето защо, на основание чл.91 ал.5 и ал. 12 от ИК във връзка с чл. 72, ал. 1, т. 4 от ИК, чл. 89, ал. 1 от ИК и чл. 91, ал. 11 от ИК, Решение № 4182- НС/ 01.02.2017г. и Решение № 4184-С/ 01.02.2017г. на ЦИК и Решения № 008- НС и № 010- НС/ 07.02.2017г. и № 024-НС и № 026- НС/ 09.02.2017г. на РИК– Бургас, Районна избирателна комисия- Бургас,

**РЕШИ:**

1.НАЗНАЧАВА секционни избирателни комисии на територията на община Руен, съгласно предложенията за поименен състав и резерви, направени от политическите сили.

2.УТВЪРЖДАВА списък на резервните членове на СИК в община Руен.

3.ИЗДАВА удостоверения на членовете на СИК в община Руен.

Неразделна част от това решение е приложение № 1 на списъчния състав на СИК.

Приложение № 1 не се обявява поради обстоятелството, че съдържа личните данни на членовете на СИК.

Решението може да бъде оспорено пред ЦИК, чрез РИК- Бургас, в 3 (три) дневен срок от обявяването му, на основание чл. 73 от Изборния кодекс.

|  |  |  |  |
| --- | --- | --- | --- |
|   | **поименно гласували:** | **„за”** | **„против”** |
|  1. | Елка Тодорова Стоянова | „за” |  |
|  2. | Георги Кънчев Михов | „за” |  |
|  3. | Антон Жеков Стоянов | „за” |  |
|  4. | Севим Неджатиева Ахмедова | „за” |  |
|  5. | Наталия Здравкова Минкова | „за” |  |
|  6. | Камелия Димитрова Димитрова | „за” |  |
|  7. | Силвия Стоянова Желева | „за” |  |
|  8. | Пламена Танева Апостолова | „за” |  |
|  9. | Таня Иванова Рангелова | „за“ |  |
| 10. | Божан Желязков Божанов | „за“ |  |
| 11. | Иванка Маринова Кирязова | „за“ |  |
| 12. | Момчил Николов Момчилов | „за” |  |
| 13. | Магдалена Атанасова Чакърова | „за” |  |
| 14. | Зоя Йорданова Пенева | „за” |  |
| 15. | Кремена Недкова Табакова | „за” |  |

Гласували 15; „за“ – 15.

Решението е прието в 18,15 часа

 По т.2 от дневния ред

**РЕШЕНИЕ**

**№ 063 – НС**

ОТНОСНО: промени в състави на СИК – община Бургас

 Постъпило е заявление от упълномощения представител на Коалиция „БСП лява България“, за извършване на промени в състави на секционни избирателни комисии на територията на община Бургас. Към заявлението е приложен списък на хартиен носител с исканите промени и пълномощно от представляващия Коалиция „БСП лява България“. Списъкът с промените е представен и на технически носител в excel формат.

Поради това и на основание чл. 72, ал. 1, т. 4 и чл. 89 от ИК , Районна избирателна комисия- Бургас

**РЕШИ:**

**ОСВОБОЖДАВА**  длъжностните лица от съставите на СИК в община Бургас, съгласно приложения списък и вместо тях

**НАЗНАЧАВА** на съответните длъжности в СИК в община Бургас, лицата съгласно приложения списък.

**ИЗДАВА** удостоверения на назначените членове на СИК.

Решението може да бъде оспорено пред ЦИК, чрез РИК-Бургас, в 3 (три) дневен срок от обявяването му, на основание чл.73 от Изборния кодекс.

|  |  |  |  |
| --- | --- | --- | --- |
|  | **поименно гласували:** | **„за”** | **„против”** |
|  1. | Елка Тодорова Стоянова | „за” |  |
|  2. | Георги Кънчев Михов | „за” |  |
|  3. | Антон Жеков Стоянов | „за” |  |
|  4. | Севим Неджатиева Ахмедова | „за” |  |
|  5. | Наталия Здравкова Минкова | „за” |  |
|  6. | Камелия Димитрова Димитрова | „за” |  |
|  7. | Силвия Стоянова Желева | „за” |  |
|  8. | Пламена Танева Апостолова | „за” |  |
|  9. | Таня Иванова Рангелова | „за“ |  |
| 10. | Божан Желязков Божанов | „за“ |  |
| 11. | Иванка Маринова Кирязова | „за“ |  |
| 12. | Момчил Николов Момчилов | „за” |  |
| 13. | Магдалена Атанасова Чакърова | „за” |  |
| 14. | Зоя Йорданова Пенева | „за” |  |
| 15. | Кремена Недкова Табакова | „за” |  |

Гласували 15; „за“ – 15.

Решението е прието в 18,18 часа

След изчерпване на дневния ред заседанието бе закрито.

ПРЕДСЕДАТЕЛ:

 Елка Стоянова

СЕКРЕТАР:

 Севим Неджатиева